**EKO dan**

**8.4.2015**

Poročilo o izvedenih aktivnostih



**Tehniški šolski center Maribor**

**Šolsko leto 2014/15**

**PRIPRAVA NA DOGODEK**

1. **Iskanje idej:**

Organizacijo EKO dneva smo prevzele 3 učiteljice naravoslovnih predmetov. Ideje so posredovali:

* Strokovni aktivi
* Dijaki (na razredni uri je vsak razred poiskal en predlog)

Z EKO ninjami smo pregledali predloge in pripravili seznam nalog in ciljev. Določili smo cilje:

* Na EKO dnevu sodelujejo vsi dijaki in učitelji
* Povabimo tudi starše, brate, sestre,..
* Aktivnosti dijakov razdelimo na dva dela:

1. urejanje okolice
2. izobraževanje in informiranje (obisk podjetij, predavanj, delavnic, ogled filmov,…)
3. **Iskanje partnerjev:**

Poiskali smo podjetja, ki se ukvarjajo z ustrezno dejavnostjo in niso preveč oddaljena. Podjetjem smo poslali dopise (s kratkim opisom kampanje POZOR(!)NI ZA OKOLJE in cilji EKO dneva) s prošnjo za ogled podjetja. Od vseh izbranih podjetij smo dobili pozitiven odgovor.

Navezali smo tudi stik z Fakulteto za naravoslovje in matematiko, kjer so nam obljubili predavanja in delavnice.

Pomoč je obljubil tudi g.Niko Stare, krajinski arhitekt.

Na vrtnariji Mrak so nam obljubili sadike in zemljo.

1. **Načrtovanje:**

Sledilo je precej zahtevno usklajevanje skupin, terminov za oglede, določanje spremljevalcev. Okolico šole smo razdelili na sektorje. Teden dni pred EKO dnevom smo poslali povabilo na uredništvo časopisa VEČER. Za najaktivnejše dijake smo naročili majice z logotipom.

**IZVEDBA DOGODKA**

1. **Opis aktivnosti:**
2. **Urejanje okolice šole in dijaškega doma**

Vsak razred je s spremljevalcem uredil en sektor. Izvajali smo:

* Čiščenje žvečilk iz tlakovcev
* Odstranjevanje ogorkov, smeti in listja v okrasnem grmičevju
* Grabljanje travnatih površin
* Urejanje cvetličnih korit in gred
* Urejanje dovozov ob šoli (ki niso v lasti šole, ampak zaradi neurejenosti dajejo slab vtis).
* Pobiranje vejevja ob šoli
* Pobiranje smeti na poti med šolo in dijaški domom

Smeti, listje in vejevje so dijaki naložili na kamion, kasneje jih je hišnik odpeljal na deponijo.

1. **Meritve terena ob šoli**

Dijaki so dopolnili in popravili obstoječe načrte ob novih stavbah šole. Ob pomoči krajinskega arhitekta so pripravili dolgoročni plan zasaditve okolice šole.

1. **Izdelava ekološke kozmetike**

Dekleta so iz naravnih sestavin izdelala pralni prašek, mazilo za ustnice, kremo za obraz in dišavo za prostor.

1. **Izdelava plakatov**

Skupina dijakov je izdelala plakate (teme. EKO dan, recikliranje, ločevanje odpadkov, nasveti za zmanjšanje ogljičnega odtisa). Plakate so razstavili v avli šole.

1. **Ogledi podjetij**

Skupine dijakov so obiskale naslednja podjetja:

* Mariborski vodovod (40 dijakov)
* Energetika Maribor (43 dijakov)
* Surovina Maribor (60 dijakov)
* Čistilna naprava Dogoše (45 dijakov)

1. **Anketa**

6 dijakov (EKO ninje) je izvajalo anketo med občani. Vprašanja v anketi so se navezovala na ogljični odtis in njegovo zniževanje (86 anketirancev v starosti od 16 do 80 let). V splošnem ljudje ločujejo odpadke, o ogljičnem odtisu pa vedo zelo malo. Delili so tudi brošure, ki so jih pripravili.

1. **Predavanja in delavnice na Fakulteti za naravoslovje in matematiko**

Za dijake (45) so pripravili 3 predavanja z delavnicami:

* Ogljični odtis (prof.dr. Boris Aberšek)
* Varčna, LED ali volframska žarnica (prof.dr. Nataša Vavpotič)
* Toplotne prevodnosti materialov (doc.dr. Robert Repnik)

1. **Fotografiranje**

Dogodke na šoli je fotografiral dijak 1.letnika (napravil bo tudi fotoknjigo). Fotografije z ogledov so prispevali dijaki.

1. **Snemanje**

Dijaka 4.letnika sta dogodke posnela in uredila (film v prilogi).

1. **Delavnice: Učinkovita raba energije**

15 dijakov je analiziralo energetsko učinkovitost šole in pripravilo nekaj predlogov za izboljšanje

(v prilogi Powerpoint).

1. **Delavnice: Izdelovanje uporabnih predmetov iz odpadne embalaže**

28 dijakov je v šolskih delavnicah recikliralo odpadno embalažo. Izdelali so: stojala, lončke za rože, nosilce, posode,…(navodila in slike v prilogi).

1. **Predavanja in ogled filmov**

Dijaki, ki ta dan niso šli na oglede, so si ogledali filme o reciklaži, ločevanju odpadkov,nevarnih odpadkih,…, ki jih je posredovalo podjetje Slopak.

1. **Število aktivnosti**

* Ogledi podjetij (4)
* Obisk Fakultete za naravoslovje in matematiko
* Delavnice z EKO vsebino na šoli (5)
* Urejanje okolice
* Meritve terena, načrtovanje
* Predavanja, filmi
* Priprava razstave v avli šole
* Anketa z občani, deljenje brošur
* Fotografiranje
* Snemanje

1. **Zahtevnost organizacije**

Podjetja, ki smo jih obiskali, so dosegljiva z avtobusom. Treba je bilo uskladiti termine različnih skupin, spremljevalce in kasnejše aktivnosti na šoli.

Pri urejanju okolice je bilo treba natančno določiti območje čiščenja, uro, trajanje, število dijakov, potrebno orodje in spremljevalce. Pri skoraj 600 dijakih bi hitro lahko nastala zmeda.

Na šoli seveda ni toliko orodja, prijazno so nam ga posodili na Biotehniški šoli Maribor.

1. **EKO dan smo izvedli kot samostojen dogodek za vse dijake in učitelje.**
2. **Navezovanje aktivnosti na varovanje okolja**

Vsa podjetja, ki smo jih obiskali, so povezana z varovanjem okolja.

Predavanja na fakulteti in v šoli so bila vsebinsko povezana z zniževanjem ogljičnega odtisa.

Anketa in vsebina brošuric so ozaveščale ljudi o skrbi za okolje

S čiščenjem okolice šole so dijaki neposredno sodelovali pri varovanju okolja.

1. **Povezovanje**

* Sodelovanje s krajinskim arhitektom
* Povezovanje s Fakulteto za naravoslovje in matematiko (predavanja uglednih strokovnjakov)
* Povezovanje s podjetji
* Stik z mediji (časopis)
* Povezovanje z Biotehniško šolo (izposoja orodja)

1. **Opredelitev sporočil**

Vsak posameznik je odgovoren za okolje. Zato mora po svojih močeh skrbeti zanj in prispevati k ozaveščanju ostalih .

Na plakatih in v brošuri so nasveti, kako zmanjšamo ogljični odtis (namenjeno dijakom in odraslim).

Z predavanji, ogledi , delavnicami smo spodbujali k razmisleku, kako lahko sami pripomoremo k varovanju okolja.

1. **Izvajalci dogodka**

Nosilci izvedbe: a) aktiv naravoslovja (načrtovanje, vodenje, usklajevanje)

b) EKO ninje (načrtovanje, izvajanje)

Podporniki izvedbe: a) učitelji b) dijaki c) hišnik (tehnična dela) d) predstavniki podjetij, predavatelji e) sponzorji (vrtnarija, izdelava majic)

**USPEŠNOST IZVEDBE DOGODKA**

1. **Število vključenih dijakov**

Vpisanih dijakov je 594. En razred (30 dijakov) je to polletje na izobraževanju izven šole; po evidenci je 8.4.2015 izostalo 21 dijakov. Število sodelujočih dijakov na EKO dnevu : 541 (od 564), to je 96 %.

1. **Učinek aktivnosti na dijake**

Vse aktivnosti so dijake ozaveščale o pomenu varovanja okolja. Z obiski podjetij, predavanji in filmi so dobili vpogled, kaj se dogaja z energijo, vodo, odpadki. Z čiščenjem okolice in reciklažo so tudi sami prispevali k zmanjšanju ogljičnega odtisa.

1. **Prisotnost predstavnikov javnosti**

Povabilu se je odzvalo nekaj staršev, ki so si ogledali razstavo plakatov, izdelkov iz odpadne embalaže in eko kozmetiko.

Na šoli je bilo prisotnih veliko odraslih udeležencev izobraževanja (prekvalifikacije, tečaji,…) Akcija je med njimi vzbudila precej zanimanja.

Dogodka sta se udeležila fotograf in novinarka časopisa Večer.

1. **Učinek v lokalni skupnosti**

Dijaki so delili brošurice z nasveti, kako zmanjšamo ogljični odtis.

Podjetjem, ki smo jih obiskali, smo poslali kratek opis kampanje in njenih ciljev. Po obisku smo posredovali poročilo in nekaj posnetkov iz EKO dneva.

Očistili smo dovozne in pešpoti v okolici šole, ki jih uporabljajo tudi ostali.

V časopisu Večer je izšel članek z opisom EKO dneva na šoli.

Prispevek o EKO dnevu smo objavili na spletni strani šole.

1. **Analiza učinka aktivnosti EKO dneva**

Sodelujočim podjetjem in FNM smo poslali zahvalo in kratko poročilo dogodka. Vsi so izrazili zadovoljstvo ob sodelovanju in obljubili pomoč tudi v bodoče.

Mentorice smo analizirale EKO dan z EKO ninjami. Tudi oni so bili zadovoljni, med sošolci niso zaznali negodovanja zaradi urejanja okolice.

Dijaki, ki so obiskali Fakulteto za naravoslovje in matematiko, so bili zelo presenečeni, kakšno predavanje so zanje pripravili strokovnjaki.

Pred dogodkom so nekateri učitelji imeli pomisleke glede motivacije pri urejanju okolice. Ker je bilo urejanje samo del aktivnosti vsakega dijaka, ni bilo problemov.

Tudi starši so bili zadovoljni, bili so presenečeni nad številom aktivnosti.

Dijaki so v anketi zajeli tudi uporabnike pešpoti v okolici šole. Bili so prijetno presenečeni nad očiščeno okolico.

**S potekom in rezultati EKO dneva smo vsi sodelujoči izredno zadovoljni.**